קבלת קיצבה מקרן פנסיה שוללת 
קבלת זיכוי בשל בן-זוג

עובד מצהיר, בטופס 101, שאישתו מקבלת קצבת זיקנה מהמוסד לביטוח לאומי.

השאלות הן:

1. האם יש להגדיר אותה כעובדת, ולכן הבעל לא ייהנה מנקודת זיכוי של מפרנס יחיד ?

2. מה יהיה המצב אם האישה מקבלת (גם) פנסיה מקרן פנסיה ?

יניב גבריאל משיב:

התשובה על פניית השואל מובאת כאן בכפיפות לעובדות הכלולות בפנייה.

u

ככלל - עובד שהוא תושב ישראל, שהצהיר בטופס 0101, כי בשנת המס המסוימת לא הייתה לבן/בת-זוגו כל הכנסה, זכאי לנקודת זיכוי אחת(1).

מודגש בזה, כי הכנסות פטורות ממס או הכנסות שאינן חייבות במס, אינן נחשבות ל"הכנסה" לעניין זה, ובלבד שמלוא הסכום שנתקבל פטור ממס או אינו חייב במס.

להלן רשימה מדגמית של הכנסות פטורות מס או הכנסות שאינן חייבות במס:

l הכנסה של עיוור ושל נכה שדרגת נכותו היא בשיעור %100(2).

l קצבאות, שמשלמת המדינה בשל פצעי מלחמה, פגיעת ספר, פגיעת איבה, או המשתלמות למי שהיה תלוי בפרנסתו בחייל שמת עקב פעולות מלחמה(3); או קצבאות המשולמות בשל עבודה בממשלת א"י (ממשלת המנדט)(4).

l קצבאות, בעד ילדים, שנתקבלו מהמוסד לביטוח לאומי(5).

l קצבאות נכות, וקצבאות זיקנה, וקצבאות שאירים - שמשלם המוסד לביטוח לאומי(6).

l קצבאות נכות, שמשלמת מדינה זרה, ושמתקבלות בישראל(7).

l חלק מהקצבאות ממעביד לשעבר או מקופת גמל לקצבה(8), או חלק מקצבאות שְאִירִים המשולמות על פי חוק או הסכם קיבוצי(9).

l חלק מההכנסות מהשכרת דירת מגורים(10).

l חלק מהרווחים ממכירת ניירות ערך(11).

l זכיות, ירושות, פרסים ומתנות שלא ממעביד(12).

v

קבלת פנסיה מקופת גמל לקצבה ("קרן פנסיה") - יש בה, כדי לשלול את מתן נקודת הזיכוי הנדונה.

הפניות המשיב:

(1) סעיף 37 לפקודת מס הכנסה [להלן - "הפקודה"].

(2) סעיף 9(5) לפקודה.

(3) סעיף 9(6) לפקודה.

(4) סעיף 9(6ב) לפקודה.

(5) סעיף 116 ל"חוק הביטוח הלאומי [נוסח משולב], התשנ"ה-1995".

(6) סעיף 9(6ג) לפקודה.

(7) סעיף 9(6ה) לפקודה.

(8) סעיפים 9א, 9ב, לפקודה.

(9) סעיף 9(6ו) לפקודה.

(10) חוק מס הכנסה (פטור ממס על הכנסה מהשכרת דירת מגורים) הוראת שעה), התש"ן-1990.

(11) סעיף 97 לפקודה.

(12) סעיף 1 לפקודה.

 ____________________________________________________________________
יניב גבריאל, הוא מומחה מס אשר שימש בעבר כיועץ מיוחד לרשות המיסים בישראל בנושאי מיסים ושינויי חקיקה. משמש כמנהל וכבעלים של המכללה למיסים ולחשבונאות. בעל נסיון של כ-20 שנים בתחום ההוראה וממציא שיטות לימוד ייחודיות לכל המקצועות. המכללה למיסים ולחשבונאות נוסדה לפני כ-15 שנים והיא בעלת נסיון עשיר של אלפי בוגרים שנקלטו במשק העבודה, והגיעו לעמדות מפתח, שמהן הם ממשיכים לשלוח תלמידים למכללה למיסים ולחשבונאות. המכללה למיסים ולחשבונאות מציעה מגוון קורסים והשתלמויות בתחום המיסים והחשבונאות כגון:
חשב שכר בכיר   |   חשב שכר   |   מחשוב שכר   |   מרתון לנכשלים בחשבות שכר   |   חשבונאי פיננסי   |   הכשרה מעשית למנהלי חשבונות   |   הצהרות הון   |   אמנות הדיון במס הכנסה   |   מרתון לנכשלים בייעוץ מס   |   מיסוי מקרקעין   |   מס ערך מוסף   |   ביטוח לאומי   |   דיני עבודה   |   יועצי מס   |   חשבונאי בכיר מדופלם   |   ניתוח דוחות כספיים   |   הנהלת חשבונות סוג 2 + 1   |   הנהלת חשבונות סוג 3   |   תכנון מס בפרישה   |   ביקורת פנימית   |   חשבים ומנהלי כספים   |   תמחיר תקציב ובקרה   |   ניהול עסקי   |   העצמה ויזמות עסקית   |   ניהול עמותות ומלכ"רים   |   ניהול תקציב משפחתי   |   הכשרת מאמנים עסקיים   |   השבחת חברות   |   מיסוי שוק ההון   |   ניהול סיכונים   |   הכשרת דירקטורים   |   הכשרת מנהלים   |   חשיבה עסקית   |   ניהול עסקים   |   ניהול משאבי אנוש   |   תכנוני מס   |   ניהול ספרים   |   מיסוי עסקאות קומבינציה   |   מיסןי היחיד   |   יסודות ודיני ביטוח   |   כלכלה   |   חשבונאות   |   סטטיסטיקה   |   מימון   |   ביטוח פנסיוני   |   ניתוח ניירות ערך   |   ביטוח רכוש   |   ביטוח תאונות   |   ביטוח ימי   |   סוגי רישיונות  |   כלכלה  |   חשבונאות   |   סטטיסטיקה ומימון  |   דיני ניירות ערך ואתיקה מקצועית   |   בחינה מקצועית א'  |   בחינה מקצועית ב'  |   סוגי רישיונות  |   תגיות   |   מפת האתר   |   
לפרטים נוספים ולהרשמה ניתן לפנות בטלפון (רב קווי) 1-700-700-088 או להיכנס לכתובת המכללה באינטרנט : www.taxcollege.co.il